Τζέσικα Μάουμποϊ

Η Τζέσικα Χίλντα Μάουμποϊ είναι Αυστραλή τραγουδίστρια, τραγουδοποιός και ηθοποιός. Γεννημένη και μεγαλωμένη στο Ντάργουιν της Αυστραλίας. Η Mauboy απέκτησε φήμη το 2006 στην τέταρτη σεζόν του Αυστραλιανού Idol, στο οποίο πήρε τη δεύτερη θέση και στη συνέχεια υπέγραψε συμβόλαιο με τη δισκογραφική εταιρεία Sony Music Australia. Αφού κυκλοφόρησε ένα ζωντανό άλμπουμ των ερμηνειών της στο ριάλιτι του Αυστραλιανού Idol, για ένα μικρό χρονικό διάστημα έγινε μέλος της συγκροτήματος κοριτσιών (girlband) Young Divas το 2007. Έπειτα, η Mauboy κυκλοφόρησε το ντεμπούτο άλμπουμ της, Been Waiting, το επόμενο έτος. Η Mauboy κέρδισε τις εντυπώσεις με το πρώτο της νούμερο ένα single "Burn", το οποίο έγινε το δεύτερο σε πωλήσεις αυστραλιανό άλμπουμ του 2009, και αναγνωρίστηκε ως διπλός πλατινένιος δίσκος από την αυστραλιανή ένωση δισκογραφικής βιομηχανίας (ARIA).

Το δεύτερο studio άλμπουμ της Mauboy, το Get 'Em Girls (2010), παρουσίασε έναν πιο χαρακτηριστικό R & B ήχο από την προηγούμενη κυκλοφορία της και παρήγαγε τέσσερα ξεχωριστά πλατινένια singles. Το τρίτο της άλμπουμ, Beautiful (2013), παρουσίασε ένα μείγμα χορευτικών τραγουδιών με R & B και pop καταβολές. Το Beautiful περιλάμβανε δέκα επιτυχίες όπως τα τραγούδια "Pop a Bottle (Fill Me Up)", "Never Be the Same" και "Can I Get a Moment?".

Εκτός από τη μουσική της καριέρα, η Mauboy έχει επίσης μεταπηδήσει και στην υποκριτική, παίρνοντας πρωταγωνιστικούς ρόλους στις ταινίες Bran Nue Dae (2010) και The Sapphires (2012), η οποία της χάρισε το βραβείο AACTA για την καλύτερη ηθοποιό σε υποστηρικτικό ρόλο. Επέστρεψε ενεργά το 2016, παίζοντας τον πρωταγωνιστικό ρόλο στην τηλεοπτική δραματική σειρά The Secret Daughter για δύο σεζόν. Ήταν ο πρώτος σημαντικός τηλεοπτικός ρόλος της Mauboy και γράφτηκε ειδικά γι 'αυτήν. Η Mauboy κυκλοφόρησε 2 άλμπουμ με soundtrack για την σειρά The Secret Daughter, με το πρώτο από αυτά να την κάνει την πρώτη ιθαγενή καλλιτέχνιδα με νούμερο ένα άλμπουμ στο τσάρτ της ARIA Albums.

Η Mauboy είναι από μία από τους πιο επιτυχημένους καλλιτέχνες της Αυστραλίας. Έχει καταφέρει στην καριέρα της να έχει 6 κορυφαία άλμπουμ που να συγκαταλέγονται στα τοπ 10 (συμπεριλαμβανομένου ενός αριθμού ένα) και 16 τοπ-είκοσι singles (συμπεριλαμβανομένων 9 κορυφαίων τοπ 10). Έχει κερδίσει δύο βραβεία μουσικής ARIA από 24 υποψηφιότητες και κατέλαβε την 16η θέση στη λίστα των 100 καλύτερων αυστραλιανών τραγουδιστών όλων των εποχών του Herald Sun. Η Mauboy συνεργάστηκε με διάφορους διεθνείς καλλιτέχνες όπως ο Flo Rida, ο Snoop Dogg, ο Ludacris, ο Jay Sean και ο Pitbull. Έχει κάνει επίσης περιοδεία με την Beyoncé και τον Chris Brown και έχει ερμηνεύσει τραγούδια της σε πολλά αξιοσημείωτα τηλεοπτικά γεγονότα, συμπεριλαμβανομένων των επισκέψεων στην Αυστραλία της Oprah Winfrey, της Ellen DeGeneres και του πρώην Αμερικανού πρόεδρου Μπαράκ Ομπάμα. Η Mauboy ήταν η πρώτη σόλο καλλιτέχνης εκτός Ευρώπης, η οποία εκπροσώπησε την Αυστραλία στο διαγωνισμό τραγουδιού της Eurovision το 2014. Εκπροσώπησε την Αυστραλία στον διαγωνισμό της Eurovision του 2018, με το τραγούδι "We Got Love", με το οποίο στον τελικό κατέλαβε την 20ή θέση με 99 βαθμούς.

 Βιογραφία 
Η Jessica Hilda Mauboy γεννήθηκε στις 4 Αυγούστου 1989 και μεγάλωσε στο Ντάργουιν της Βόρειας Επικράτειας της Αυστραλίας.. Ο πατέρας της, Ferdy, είναι ινδονήσιος ηλεκτρολόγος που ήρθε από το Δυτικό Τιμόρ, και η μητέρα της, Therese, είναι Αβορίγινα (αυστραλιανή ιθαγενής). Ειδικότερα, η μητέρα της Mauboy προέρχεται από τους αυτόχθονες πληθυσμούς του Kuku Yalanji στις περιοχές του βορειοδυτικού Κουίνσλαντ. Η Mauboy έχει τρεις μεγαλύτερες αδελφές την Sandra, την Jenny, την Catherine, και μια νεότερη αδελφή την Sophia. Από νεαρή ηλικία, συμμετείχε στην τοπική εκκλησιαστική χορωδία με τη γιαγιά της Harriett. Το σπίτι της περιγράφηκε ως το "θορυβώδες σπίτι στο οικοδομικού τετραγώνου (μπλοκ)", με τη μητέρα της να τραγουδάει συχνά, τον πατέρα της να παίζει κιθάρα και την υπόλοιπη οικογένεια να δείχνει το πάθος της για τη μουσική. Η Mauboy ήταν μαθήτρια στο Δημοτικό Σχολείο Wulagi και στο Γυμνάσιο Sanderson στο Ντάργουιν. Παράτησε το σχολείο στην ηλικία των 11.

Σε ηλικία δεκατεσσάρων ετών, το ταλέντο της Mauboy φάνηκε στο διαγωνισμό Telstra Road to Tamworth στο φεστιβάλ κάντρι μουσικής του Tamworth, στην Νέα Νότια Ουαλία. Ως η νικήτρια του διαγωνισμού η Mauboy ταξίδεψε στο Σίδνεϋ για να συνεργαστεί με τη δισκογραφική Sony Music Australia. Έπειτα κυκλοφόρησε μια κάντρι διασκευή του "Girls Just Want to Have Fun" της Cyndi Lauper.

 Προσωπική ζωή 
Στα τέλη του 2008, η Μάουμποϊ μετακόμισε από το Ντάργουιν στο Σίδνεϋ, πριν από την κυκλοφορία του πρώτου της άλμπουμ, "Been Waiting". Τον Ιανουάριο του 2009, ξεκίνησε μια σχέση με τον Θέμελη "Magoo" Μαγκριπίλη, έναν ποδοσφαιριστή και δημοτικό υπάλληλο ελληνικής καταγωγής, που γεννήθηκε και μεγάλωσε στο Ντάργουιν. Ο Μαγκριπίλης έπαιξε για τον ποδοσφαιρικό σύλλογο Hellenic Athletic. Μετά από επτά χρόνια ο Μαργρυπίλης μετακόμισε από το Ντάργουιν στο Σίδνεϊ το Σεπτέμβριο του 2016 για να συμβιώσει μαζί με την Μάουμποι. Όταν δεν δουλεύει, η Mauboy επιστρέφει στο Ντάργουιν για να περάσει χρόνο με την οικογένειά της.

 Παραπομπές 

 Εξωτερικοί σύνδεσμοι 

 Επίσημη ιστοσελίδα

Κατηγορία:Αυστραλοί τραγουδιστές
Κατηγορία:Αυστραλές ηθοποιοί
Κατηγορία:Συμμετέχοντες στο διαγωνισμό τραγουδιού Eurovision με την Αυστραλία
Κατηγορία:Διαγωνισμός Τραγουδιού Eurovision 2018
Κατηγορία:Συμμετέχοντες στη Eurovision